En middelsstor (vingespenn 34 – 40 mm) spinner, forholdsvis kraftig til sigdvinge å være. Kroppen er kort og tykk, kledt med lysbrune hår. Antennene er smalt fjærformede. Forvingen er gråbrun med fire store, ovale, lysrosa flekker, disse ofte med brun kjerne. Bakvingen er blekt brunlig. Larven er lang og slank, rødaktig brun, de fleste kroppsleddene med en pyramideformet pukkel på ryggen.